Document ID: 32005D0742

ΑΠΌΦΑΣΗ ΤΗΣ ΕΠΙΤΡΟΠΉΣ
της 19ης Οκτωβρίου 2005
για τροποποίηση της απόφασης 2003/858/ΕΚ σχετικά με τον κατάλογο των περιοχών από τις οποίες επιτρέπεται η εισαγωγή ορισμένων ειδών ζώντων ψαριών, των αυγών και των γαμετών τους που προορίζονται για καλλιέργεια στην Ευρωπαϊκή Κοινότητα (ΕΚ)
[κοινοποιηθείσα υπό τον αριθμό Ε(2005) 3964]
(Κείμενο που παρουσιάζει ενδιαφέρον για τον ΕΟΧ)
(2005/742/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), και ιδίως το άρθρο 19 παράγραφος 1,
Εκτιμώντας τα ακόλουθα:
(1)
Με την απόφαση 2003/858/ΕΚ της Επιτροπής, της 21ης Νοεμβρίου 2003, σχετικά με τον καθορισμό των όρων υγειονομικού ελέγχου και των απαιτήσεων πιστοποίησης για τις εισαγωγές ζώντων ψαριών, των αυγών και των γαμετών τους που προορίζονται για καλλιέργεια και ζώντων ψαριών υδατοκαλλιέργειας και των προϊόντων τους που προορίζονται για ανθρώπινη κατανάλωση (2), καταρτίζεται κατάλογος των τρίτων χωρών ή των μερών τους από όπου τα κράτη μέλη επιτρέπεται να εισάγουν ζώντα ψάρια, τα αυγά και τους γαμέτες τους για καλλιέργεια εντός της Κοινότητας.
(2)
Η εγγραφή της παρατήρησης «μόνον κυπρίνοι» στον πίνακα του παραρτήματος I της απόφασης 2003/858/ΕΚ οδήγησε σε διαφορετικές ερμηνείες όσον αφορά την εφαρμογή της απόφασης. Για λόγους σαφήνειας, το σχόλιο αυτό πρέπει συνεπώς να διευκρινιστεί περισσότερο από άποψη ταξινόμησης ώστε να ανταποκρίνεται στο στόχο της απόφασης.
(3)
Είναι επίσης σκόπιμο να απλοποιηθεί η παρουσίαση του πίνακα στο παράρτημα I έτσι ώστε να αποφευχθεί η επανάληψη των απαιτήσεων που ορίζονται στα υποδείγματα πιστοποιητικών.
(4)
Συνεπώς, η απόφαση 2003/858/ΕΚ πρέπει να τροποποιηθεί ανάλογα.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 2003/858/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 19 Οκτωβρίου 2005.

Labels: 3
5
6